Ved en rutinemæssig kontrolprøve i sidste uge blev der fundet coliforme bakterier i vandet fra Rønholt og Veddum Kærs Vandværk. Siden da har man opfordret borgerne til at koge vandet. De seneste prøver har vist, at bakterietallet i ledningsnettet er faldet fra 200 til fire. Det er langt under grænseværdien for, hvor højt bakterietallet må være, før borgerne skal koge drikkevandet. Det fortæller vandværkets formand Claus Pedersen. Der skal laves nye vandprøver på mandag, og de skal gennemgås af embedslægen tirsdag, så borgerne i Veddum kan se frem til endnu et par dage med kogt vand, før de igen kan tage en frisk tår vand direkte fra hanen. Bakterierne er sandsynligvis kommet i vandet efter et større regnskyl tirsdag i sidste uge.
De 110 forbrugere under Rønholt og Veddum Kærs Vandværk, der siden sidste uge har været nødt til at koge vandet, slipper ikke endnu.